Tuinmaak vir klein spasies | rooi rose Tuinmaak vir klein spasies | rooi rose
Tuinmaak vir klein spasies
As jy nie 'n groot tuin, of spasie, vir tuinmaak het nie, wees gerus. Daar is verskeie maniere om jou eie groenigheid te skep, al is dit op jou stoepie op die 50ste verdieping van 'n gebou. Deur Greta Champion-Gericke
'n Plek soos Stodels of Cape Garden Centre is twee goeie plekke om raad te vra oor jou tuin-ekspedisie. Neem 'n paar foto's van jou spasie en gaan wys dit vir 'n kenner. Hulle sal dan kan raad gee oor watter tipe plante jy kan plant en waarin. Onthou ook: al is jou kruiebakkies in die huis – vra voordat jy verkeerd koop.
Cape Planters maak 'n verskeidenheid van houtbokse wat ideaal is vir 'n stoep. Jy hoef nie bekommerd te wees oor grond wat heeltyd gaan mors nie en jy kan besluit op jou eie ontwerp, hoogte en grootte. Besoek die webblad vir meer inligting of bel 073 196 3891.
'n Verskeidenheid planthouers ideaal vir jou stoep (Cape Planters)
'n Paar wenke wat jou sal help met die beplanning en installasie van jou tuintjie op jou stoep, balkon of klein spasie
Wys foto's vir 'n kenner van waar jy jou plante wil plant.
Werk jou lysie en begroting uit.
Besluit of jy plantjies wil hê wat regdeur die jaar groei en of dit net seisoenaal moet wees.
Is jou spasie bestand teen wind en weer?
Terracotta verskaf genoegsame dreinering en is 'n goeie keuse indien jou plante dalk te veel water in die reënseisoen mag kry.
Indien jy potjies gebruik, maak seker die deksels onder die potjies is groot genoeg vir die water wat dreineer – veral wanneer die potjie op 'n plek staan waar dit dalk jou vloer mag beskadig en vuil maak.
Gebruik 'n bietjie beenmeel in die gatjie waarin die plant geplant gaan word – dit maak dat die plant genoeg gevoed word in die begin.
Gebruik verskillende hoogtes vir potplantjies – hoe meer verskillende hoogtes, hoe meer potjies kan jy gebruik – teen die muur, op die vloer, op 'n rakkie, op 'n staander.
Indien jy geld wil spaar en nie potte, houers, rakkies of enige ekstra's kan aankoop nie – kyk of jy nie 'n ou houtrakkie of iets by jou huis het om as potjie te gebruik nie. Maak dit dan sommer 'n ekstra projek.
Ons hou van hierdie Le Creuset-bakkies waarin jy kruie in jou kombuis kan plant
Le Creuset-potplanthouertjies (R450 elk)
Besluit wat jy wil plant. Mens kry deesdae baie oulike alternatiewe (en dit dien ook as geskenkies vir iemand wat hou van tuinmaak):